ประจำเดือนไม่มา อต่ไม่ท้องค่ะ มีตกขาวสีขาว มีกลิ่น มีวิธีรักษาไหมค่ะ
สวัสดีค่ะ ฝ่ายไง,หากไม่ได้มีเพศสัมพันธ์ หรือมีเพศสัมพันธ์ แต่ได้ตรวจหาการตั้งครรภ์แล้วไม่พบ การที่ประจำเดือนยังไม่มา อาจเกิดจากสาเหตุต่างๆ เช่นมีความเครียด ทำงานหนัก ออกกำลังกายหักโหม พักผ่อนน้อย อดนอน อดอาหาร มีน้ำหนักลด หรือมีการเจ็บป่วยไม่สบาย เช่น ไข้หวัด ท้องเสีย เป็นต้น แนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะสำหรับอาการตกขาว หากมีปริมาณไม่มาก และมีกลิ่นเล็กน้อย ก็ถือว่าปกติดี แต่หากมีปริมาณเยอะกว่าปกติ เช่น มีปริมาณมากจนกางเกงในเปียก หรือต้องใส่ผ่าอนามัยแบบบาง และมีกลิ่นเหม็นที่รุนแรง โดยที่ไม่มีอาการแสบหรือคันช่องคลอด ไม่มีปวดท้องน้อย อาจเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งสาเหตุอาจเกิดจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยแต่หากมีอาการแสบหรือคันช่องคลอด มีปวดท้องน้อย มีเจ็บขณะมีเพศสัมพันธ์ร่วมด้วย อาจเกิดจากสาเหตุอื่นๆ เช่น ติดโรคติดต่อทางเพศสัมพันธ์ต่างๆ เช่น เชื้อปรสิต หนองใน เป็นต้น ซึ่งหากมีอาการเหล่านี้ ควรไปพบแพทย์เพื่อรับยารักษาที่ตรงกับโรคค่ะ